65. schôdza NR SR - 9.deň - B. popoludní
Dátum: 2022-05-10
Poslanec: Pročko, Jozef (OĽANO)
Druh vystúpenia: Vystúpenie v rozprave

70. Ďakujem pekne. Milí kolegovia, milé kolegyne, pardon, milé kolegyne, milí kolegovia, nebudem zdržiavať veľmi, pretože dnes už zazneli naozaj všetky tie veci, ktoré mali zaznieť. Pri vystúpení prezidenta Ukrajiny som mal husiu kožu, pretože som videl človeka, ktorý unavený prosil o pomoc, žiadal nás o pomoc, rozprával nám o tom, že Ukrajina chce patriť k nám, Ukrajina nie sú zločinci, nie sú to nacisti, ako Putin presviedča celý svet, že Ukrajinci sú len ľudia, ktorí chcú žiť slobodne. (Zmĺknutie rečníka.) Ja vás nebudem vyrušovať, pán Galis, keď potrebujete, tak kľudne môžte rozprávať, ja počkám. (Rečník sa obrátil k predsedajúcemu.) No, za mnou nič, samozrejme, však to je... predse... vystupujúci jak haluška. Ach bože. (Prerušenie vystúpenia predsedajúcim.) Blanár, Juraj, podpredseda NR SR Pán poslanec, myslím si, že to, čo ste si vymenili s pánom Galisom, stačilo na to, aby ste mohli pokračovať ďalej. Ja nevidím v tom problém, ak ste sa vzájomne oslovili. Ale ak chcete v tom pokračovať, pokračujte. Máte slovo. Pročko, Jozef, poslanec NR SR Tak toto je krásna ukážka farizejstva, ktoré tu predvádza SMEROHLAS. Ale ja som videl človeka, ktorý je tam, kde má byť. Jedna veľmi blízka osoba mi včera povedala, že dostaneme sa tam, kde vesmír, Boh alebo osud nás potrebuje. A Ukrajina teraz potrebuje takého človeka, ako je Zelenskyj. Potrebuje človeka, ktorý vie Ukrajine pomôcť. A vy, čo ste počúvali, naozaj ste videli človeka, ktorý vlastnou, vlastným príkladom ukazuje Ukrajincom, ako to má ísť. Ja som si dnes pridal taký malý status o Ukrajine. A čo je zlé a čo je absolútne choré, je to, čo predvádza Fico, Pellegrini, Kotleba, Suja, Mazurek. To, čo robia, aby si získali svojich voličov. Pretože ich voliči nenávidia a nenávisť a strach sú najlepšie metódy, ako ovládnuť človeka. Toto písali voliči Fica, Kotlebu, Suju, Mazureka, toto písali pod tým statusom: "Pročko, ty agent tupý, ty kurva Sörösova, Putin, keď príde na Slovensko, tak ty budeš prosiť a budeš skuvíňať ako pes. Putin je Slovan a obraňuje Rusko. Smrť Ukrajincom! Putin je hrdina, ty si zaslúžiš zdochnúť, ty americká sviňa! Ukrajinci sú fašisti a chceli napadnúť Rusov. Mne to povedala moja sestra, ktorá žije v Rusku. Ja ako matka by som si chránila proti ukrajinským nacistom deti, ako to robí Putin, ktorý chráni ruské deti. Vy svine v tejto fašistickej vláde, Rusi by mali čím skôr na Slovensko prísť a vystrieľať vás všetkých. Bude pokoj. Poslanci z ĽSNS ukázali charakter a vysmiali sa tomu Židovi, do plynu ho treba dať a teba tiež. Vy ste so Zelenským obaja komedianti, smrť vám!" Toto písala žena, podotýkam. "Ty k...t sk... skap, tvoja mater ťa mala prehltnúť, budete sa skrývať aj s celou tvojou rodinou, vyj... rodinou, Putinovi a Ficovi nesiahaš po členky, skapete v base. Čoskoro sa vám skončí vaše kradnutie a Fico, verím, že sem pozve Putina, zruší fašistické NATO a Rusi nás ochránia pred americkými hajzľami!" A tak ďalej a tak ďalej a tak ďalej a tak ďalej. Toto píšu vaši voliči! Toto vy robíte s vašimi voličmi! Fico tu zorganizoval armádu svojich parťákov a ako jeden tu tie svoje klamstvá opakovali, opakovali, opakovali, opakovali, tento človek za mnou vystúpil koľko, šesťdesiatkrát s faktickými a stále mlel dookola to isté, to isté, to isté. Namiesto toho, pán Blanár, aby ste tým ľuďom ukázali ľudskosť, aby ste im povedali, že prepánaboha, nevidíte, čo sa v tom, na tej Ukrajine deje, nevidíte, že tam naozaj vraždia deti? Nie, vy si meliete svoje a presviedčate tých svojich voličov, že Ukrajinci sú zlí, že Putin je dobrý človek, a tí vaši, tých vašich 40 % voličov, žiaľbohu, je to tak, slovenský národ je taký, to bude robiť a bude písať takéto veci. Ja chcem poprosiť tu mlčiacu väčšinu, ja som hlboko presvedčený, že ich je viac ako 60 %, že aj medzi tými 40 % vašich voličov sa nájdu slušní ľudia. Prosím vás pekne, pozrite sa, čo sa v 21. storočí deje na Ukrajine. Pozrite si tie obrázky a človek, ktorý má deti, má vnukov a chce žiť v mieri, človek, ktorý, ktorý vidí, čo sa tam deje, čo tam ten Putin robí, nemôže takéto veci napísať. Nemôže napísať žena, ŽENA, pod statusom, že Putin je skvelý človek a Fico by ho mal sem pozvať. Dnes tu sedí jeden, dvaja z opozície, pretože toto nie je ich téma, oni majú iné témy. Je mi veľmi ľúto, že v tomto parlamente naozaj opozícia robí všetko pre to, aby sa vrátila, ale nie preto, aby sa vrátila pomáhať ľuďom. Predo mnou tu poslanec Krajčír rozprával o tom, koľko naozaj táto vláda dala ľuďom. Centy pridávali každý rok, centy pridávali každý rok smeráci. Za dva roky teraz sme pridali stovky eur, ale im je to jedno, pretože ich vodca – Fico, Pellegrini, Suja, Mazurek – sa postavia a stále dookola opakujú tie isté klamstvá, tie isté klamstvá. Ja by som chcel na záver naozaj poprosiť Slovákov, ktorí vidia, čo sa deje na Ukrajine, aby stále pomáhali a aby stále mali v srdci to, čo každý človek by mal mať, pomoc pre tých, ktorí to potrebujú. Ďakujem.